Scoop

Scoop er en britisk/amerikansk filmkomedie fra 2006. Filmen handler om en amerikansk journaliststudent (Scarlett Johansson) som kommer til England. Hun får muligheten til å gjøre sitt livs scoop i forbindelse med en mordsak. På veien får hun hjelp av en gammel tryllekunstner, Sid (Woody Allen).

Woody Allen skrev manuset til denne filmen spesielt for Scarlett Johansson etter å ha jobbet med henne i Match Point.

Sammendrag 
Etter en minnestund for nylig avdøde reporter Joe Strombel befinner Strombels ånd seg på skipet til Mannen med ljåen sammen med flere andre nylig døde, inkludert en ung kvinne som tror hun ble forgiftet av arbeidsgiveren hennes, Peter Lyman. Kvinnen forteller Strombel at hun tror Lyman, en kjekk britisk aristokrat med politiske ambisjoner, kan være "Tarot Card Killer" en beryktet seriemorder som har myrdet flere prostituerte, og at Lyman drepte henne da hun snublet over hemmeligheten hans. "Tarot Card Killer" var kjent for å etterlate seg et kort ved kroppen til hvert drapsoffer. Sondra Pransky er en vakker amerikansk student på ferie i London. Pransky deltar på en forestilling hos tryllekunstner Sid Waterman som går under kallenavnet "The Great Splendini" og Pransky samtykker til å delta i ett show på scenen. Når Pransky befinner seg i ett område kjent som "The Dematerializer" får hun øye på Strombels spøkelse.

Spøkelset har unnsluppet mannen med døden for å formidle mistankene sine om Lyman til en journalist som kan undersøke historien videre. Sondra bestemmer seg for å infiltrere Lymans privilegerte verden i ett forsøk på å finne ut om Lyman virkelig er en seriemorder. Hun får også med seg Sid Waterman til dette oppdraget. Sondra fanger Lymans oppmerksomhet ved å late som hun drukner i nærheten av ham i ett svømmebasseng ved en eksklusiv klubb. Når han redder henne, introduserer hun seg som Jade Spence, datter av en velstående familie fra Palm Beach, USA. Sid poserer som hennes far, og "Jade" begynner å gå på stevnemøter med Lyman. Sondra er overbevist om at Lyman er morderen, men Sid tviler på dette. Sondra blir gradvis forelsket i Lyman, og begynner etter hvert å stole på ham. Sid blir i mellomtiden mindre oppriktig ovenfor Lyman, og Lyman legger merke til flere og flere uoverensstemmelser i historiene deres. Sondra skriver en historie som impliserer Lyman, men en avis-redaktør avviser denne artikkelen på grunn av Sondras mangel på bevis.

Kort tid senere arresterer politiet noen de tror var den virkelige Tarot Card Killer. Sondra, lettet over at mistankene hennes ikke stemmer, avslører hennes virkelige navn og løgnene som hun og Sid tidligere fortalte. Lyman forteller Sondra at han ønsker å fortsette å møte henne. De planlegger å tilbringe en helg ved Lymans eiendom på landet. Senere antyder Sid at Lyman brukte Tarot Card-drapene for å dekke over et drap han begikk. Når Sondra og Lyman er på ferie, fortsetter Sid å undersøke denne hypotesen. Han oppdager at Lyman hyppig besøkte en prostituert, Betty Gibson, som senere ble drept - tilsynelatende myrdet av Tarot Card Killer. Lyman overbeviste Betty om å farge håret, antagelig for å matche profilen til de andre seriemorder-ofrene. Når Sid kontakter Sondra med det han har funnet, mener Sondra at dette ikke stemmer og at Sid ikke kan bevise noe. Det Sondra ikke vet er at Lyman overhører denne samtalen deres.

Sid bryter seg inn hos Lyman. Han finner en mystisk nøkkel, som viser seg å være til Betty Gibsons leilighet. I mellomtiden, i en robåt ved Lymans innsjø, tilstår Lyman overfor Sondra at han drepte Gibson og brukte Tarot Card-seriemorderen for å redusere mistanke mot Lyman - akkurat som Strombel-spøkelset hadde fortalt Sid. Lyman kommenterer en ironi om at han først møtte Sondra ved å redde henne fra å drukne, og nå ville hun drukne i virkeligheten. Lyman planlegger å drepe Sid senere. Denne scenen blir avbrutt av en scene med Sid som kjører i vanvittig fart til Lyman sin eiendom for å redde Sondra, men han havner i en alvorlig bil-ulykke. Etter tilståelsen, kaster Lyman henne i innsjøen og ser på når hun havner under vann. Han kontakter deretter politiet for å melde fra om hennes død ved drukning.

Når politiet avhører ham, forteller Lyman at Sondra var en forferdelig svømmer, og nesten druknet den første dagen de møtte hverandre ved et basseng. Plutselig kommer Sondra inn, med et muntert smil. Hun forteller Lyman og politiet om at hun egentlig var en utrolig flink svømmer. Tilbake på kontoret gratulerer en redaktør Sondras tidligere avviste artikkel som et strålende stykke undersøkende journalistikk, begynnelsen på en lovende karriere som journalist. Sondra forteller at hun også burde kreditere Joe Strombel og avdøde Sid Waterman. I tillegg til tryllekunstneren Splendini - som nå er passasjer på skipet til mannen med ljåen på vei til dødens rike. Han utfører, for sine med-passasjerer, de samme magiske kunststykkene som han gjorde i livet.

Rolleliste 
 Scarlett Johansson som Sondra Pransky
 Woody Allen som Sid Waterman
 Hugh Jackman som Peter Lyman
 Ian McShane som Joe Strombel
 Charles Dance som Mr. Malcolm
 Romola Garai som Vivian
 Kevin R. McNally som Mike Tinsley
 Julian Glover som Lord Lyman
 Geoff Bell as Strombel's med-arbeider.
 Alexander Armstrong som en politimann.
 Anthony Head som en etterforsker.

Eksterne lenker 
 

Britiske filmkomedier
Filmkomedier fra USA
Filmer fra 2006
Filmer regissert av Woody Allen
Engelskspråklige filmer